
A VOLKSWAGEN AG MÁRKÁINAK KONSZERNESEDÉSI FOLYAMATAI, STRATÉGIAI SZÖVETSÉGEI ÉS REAGÁLÁSUK AZ AUTÓIPARI TRENDEKRE

Dolgozatomban vizsgáltam a Volkswagen konszern öt márkájának (VW, Skoda, SEAT, Audi, Cupra) piacon elfoglalt helyét, egymáshoz való viszonyát és azt, hogy a piaci változásoknak miként tettek eleget, továbbá kutattam azt is, hogy az autóipari trendekre hogyan reagáltak ezek a márkák.
A kutatásom során az irodalmi áttekintés részhez szakkönyveket, illetve az EBSCO adatbázisban található szakfolyóiratokat használtam fel. A primer kutatásom pedig úgy nézett ki, hogy felkerestem LinkedIn-en az Audi Hungária, illetve a Porsche Hungária vezetőit és velük készítettem el a mélyinterjúkat.
A kutatásom eredményei között említhető az, hogy az egyes márkák többnyire reagálnak a jelenlévő autóipari trendekre. Illetve a dolgozatom egyik legnagyobb eredménye, az a felfedezés, hogy a SEAT márkát vélhetően le fogja váltani a Cupra márka. Ez az átalakulás látszik vállalati oldalról is és fogyasztói oldalról is. Hiszen az erőforrások többségét a SEAT gyárak a Cupra előállítására kötik le, és a fogyasztók is nagyobb igényt támasztanak a Cupra iránt.



